བསྙེན་གནས་འབོག་པའི་ཆོ་ག་ལ་གཉིས་ཏེ་དངོས་དང་ཞར་བྱུང་ངོ་། །དང་
པོ་ནི། ཇི་སྲིད་འཚོ་བའི་བར་གྱི་སྡོམ་པ་མི་ཐུབ་པའི་ཁྱིམ་པའམ། གཏན་ཁྲིམས་ལ་རིམ་
གྱིས་སློབ་པར་འདོད་པའི་དད་པ་ཅན་དག་གིས། ཟླ་བ་བྱུང་ངོ་ཅོག་གིས་ཉ་དང༌། གནམ་
སྟོང་དང༌།
ཚེས་བརྒྱད་རྣམས་ལ་མ་ཆགས་པ་དང༌།
ཆོ་འཕྲུལ་གྱི་ཟླ་བས་མཚོན་པའི་
དུས་བཟང་རྣམས་ལ་བསྙེན་གནས་བསྲུང་བར་སྤྲོ་ན། དུས་དེ་དང་དེར་ནང་རེ་བཞིན་ཉི་མ་མ་
ཤར་ཞིང༌། ཟས་མ་ཟོས་པའི༌གོང༌དུ་དགེ་སློང་ངམ། དགེ་བསྙེན་གསོ་སྦྱོང༌ལ༌གནས༌པ་
ཡན་ཆད་ལས་གསར་དུ་ལེན་དགོས་ཀྱང༌། མཛོད་འགྲེལ་གྱི་ལུང་བཞིན་སྟབས་ཅིག་ཏུ་དུས་
བཟང་ལ་བསྲུང་བ་ཁས་བླངས་ན། ཕྱིས་ཟས་ཟོས་པའི་རྗེས་སུ་བླངས་ཀྱང་སྐྱེ་བར་བྱེ་བྲག་ཏུ་
སྨྲ་བ་རྣམས་དང་། དེ་ཡང་རྟེན་གྱི་དྲུང་ནས་བླངས་པས་སྐྱེ་བར་མདོ་སྡེ་པས་བཞེད་དོ། །དེ་
ཉིད་གདུལ་བྱ་ལ་ཕན་ཆེ་བར་དགོངས་ནས་སྐྱེས་ཆེན་སྔ་རབས་པ་རྣམས་ཀྱིས་ཕྱག་བཞེས་སུ་
བཏབ་པ་ཡུལ་ཁ་ཅིག་ན་དེང་སང་གི་བར་དུ་ཡང་རྒྱུན་གནས་པ་བཞིན་འདིར་ཡང་བརྗོད་པར་བྱ་
སྟེ། བསྒྲུབ་བྱ་དེ་དག་མཆིལ་ལྷམ་ཕུད། ཁྲུས་བྱས་ཏེ། སྟོན་པ་དང་རང་ལ་ཕྱག་གསུམ་
གསུམ་བྱེད་དུ་བཅུག་སྟེ། མདུན་དུ་པུས་མོ་གཡས་པའི་ལྷ་ང་ས་ལ་བཙུགས་པའམ། ཙོག་
པུ་གང་བདེར་འདུག་ཅིང་སྙིང་གར་ཐལ་མོ་སྦྱར་དུ་བཅུག་ལ། ཁྱེད་བསྙེན་གནས་ཀྱི་སྡོམ་པ་ལེན་
པར་འདོད་པ་ཤིན་ཏུ་ལེགས། ལེགས་པའི་རྒྱུ་མཚན་ཡང་། མདོ་ལས། མིར་གྱུར་པ་
296

ཡང་རྙེད་པར་དཀའ། དལ་བ་ཕུན་སུམ་ཚོགས་པ་ཡང་རྙེད་པར་དཀའ། ཞེས་དང་། སངས་
རྒྱས་འཇིག་རྟེན་འབྱུང་བ་རྒྱ་ལམ་ན། །མི་ཡི་ལུས་ནི་ཚེགས་ཀྱིས་རྙེད་པ་ཡིན། །ཀྱེ་མ་དད་
པ་དང་ནི་ཆོས་ཉན་པ། །འདི་འདྲ་བསྐལ་པ་བརྒྱར་ཡང་རྙེད་པར་དཀའ། །ཞེས་གསུངས་
པ་ལྟར། རྙེད་པར་དཀའ་བ་དལ་བ་བརྒྱད་དམ་འབྱོར་བ་བཅུའི་ཆོས་ཕལ་ཆེར་ཚང་བའི་རྟེན་
ཁྱད་པར་ཅན་རྙེད། མཇལ་བར་དཀའ༌བ༌སངས༌རྒྱས༌ཀྱི༌བསྟན༌པ༌རིན༌པོ༌ཆེ་ཉན་བཤད་བསྒོམ་
སྒྲུབ་ཀྱི་རྒྱུན་མ་ནུབ་ཙམ་བཞུགས་པ་དང་མཇལ་བའི་ལུས་རྟེན་འདི་ཉིད་ཀྱང་ཡུན་རིང་དུ་གནས་
པའི་ངེས་པ་མེད་དེ། མདོ་ལ། སྲིད་གསུམ་མི་རྟག་སྟོན་ཀའི་སྤྲིན་དང་འདྲ། །འགྲོ་བའི་
སྐྱེ་འཆི་གར་ལ་བལྟ་དང་མཚུངས། །སྐྱེས་བུའི་ཚེ་སྲོག་ནམ་མཁའི་གློག་བཞིན་ཏེ། །རི་གཟར་
འབབ་ཆུ་བཞིན་དུ་མྱུར་མགྱོགས་འགྲོ། །ཞེས་གསུངས་པ་ལྟར། སྤྱིར་འདུས་བྱས་ཐམས་ཅད་
མི་རྟག་ཅིང༌། འཇིག་པའི་ཆོས་ཅན་ལས་མ་འདས་པའི་ཕྱིར། སྐྱེས་པ་ཐམས་ཅད་ཀྱང་མཐར་
ངེས་པར་འཆི་དགོས་ཤིང༌། འཆི་བ་ནམ་ཡོང་ཆ་མེད་དེ་རང་རེ་འཛམ་བུ་གླིང༌པའི་ཚེ་ཡི་ཚད་
ལ་ངེས་པ་མེད་པའི་སྟེང་དུ། སྙིགས་མ་ལྔ་ལས་ཚེའི་སྙིགས་མ་ལྷག་པར་བདོ་བ་དང༌། གསོན་
པའི་རྐྱེན་ཉུང་ཞིང༌། འཆི་བའི་རྐྱེན་མང༌། ཟས་གོས་སྨན་དཔྱད་ལ་སོགས་པ་གསོན་རྐྱེན་
དུ༌རེ༌བ༌རྣམས༌ཀྱང༌བསོད༌ནམས༌ཀྱིས་མ་འཆུན༌ཞིང༌སྟབས་ཉེས་ན་འཆི་རྐྱེན་དུ་འགྱུར་བ་མང་
བས་སོ། །དེས་ན་རྙེད་དཀའ་ལ་འཇིག་སླ་བའི་མི་ལུས་རིན་པོ་ཆེ་ལན་གཅིག་ཐོབ་པའི་དུས་
འདིར། བདག་ལེགས་སུ་འདོད་པའི་སྐྱེས་བུ་རྣམ་དཔྱོད་ཅན་དག་གིས་དལ་འབྱོར་དོན་དང་ལྡན་
ཞིང་སྙིང་པོ་ལོན་པའི་ཆེད་དུ་འབད་དགོས། སྙིང་པོ་ལེན་པའི་ཐབས་ཐམས་ཅད་ཀྱི་རྩ་བའམ།
ཡོན་ཏན་ཐམས་ཅད་ཀྱི་གཞིར་གྱུར་པ་ནི་ངེས་པར་འབྱུང་བའི་ཚུལ་ཁྲིམས་ཀྱི་བསླབ་པ་རིན་པོ་ཆེ་
ཡིན་ལ། དེ་ལ་འཇུག་པའི་གང་ཟག་རིགས་གསུམ་ལས། གང་ཟག་ཐ་མ་འདོད་པ་དང་ཉེས་
པར་སྤྱོད་པ་གཉིས་ཀ་ལས་དབེན་པར་སྤྱོད་མི་ནུས་པ་རྣམས་ཐོག་མར་ཉིན་ཞག་ཙམ་དུ་དབེན་པ
གཉིས་ཀ་ལ་སྦྱར་ནས། རིམ་གྱིས་གོམས་པ་དང་གཏན་ཁྲིམས་ཚེའི་མཐའ་ཅན་ལ་སྦྱར་བའི་དོན་
དུའམ། ཁྱིམ་པའི་ཕྱོགས་ཀྱི་བསོད་ནམས་སོག་པའི་ཐབས་མཆོག་ཏུ་དགོངས་ནས་བསྙེན་གནས་
ཀྱི་སྡོམ་པ་བཤད་ལ། བསོད་ནམས་ཇི་ལྟར་ཡོད་སྙམ་ན། མངོན་མཐོ་དང་ངེས་ལེགས་ཀྱི་
འབྲས་བུ་གཉིས་ལས། དང་པོ་ནི། གནས་འཇོག་གི་མདོ་ལས། གངྒཱ་ལ་སོགས་པའི་
297

ཆུ་ཀླུང་ཆེན་པོ་ལྔ་དང༌། རྒྱ་མཚོ་ཆེན་པོའི་ཆུ་བུམ་པའི་གྲངས་ཀྱིས་བཟུང་བར་ནུས་ཀྱི། བསྙེན་
གནས་ཀྱི་ཕན་ཡོན་ཀྱི་ཚད་བཟུང་བར་མི་ནུས་ཤིང༌། འཛམ་བུའི་གླིང་གང་བའི་དགྲ་བཅོམ་པ་ལ་
རིན་པོ་ཆེ་ལ་སོགས་པའི་ཡོ་བྱད་ཐམས་ཅད་བྱིན་པའི་བསོད་ནམས་ཀྱིས་བསྙེན་གནས་ཀྱི་བསོད་
ནམས་ཀྱི་བརྒྱའི་ཆར་ཡང་མི་འགྲོ། སྟོང་གི་ཆར་ཡང་མི་འགྲོ་བར་གསུངས་ལ། བསྙེན་གནས་
གཙང་མ་ལན་གཅིག་བསྲུངས་པས་འདོད་པའི་ལྷ་རིགས་དྲུག་ཏུ་སྐྱེ་བར་གསུངས་སོ། །གཉིས་
པ་ནི། ད་ལྟ་བསྙེན་གནས་གཙང་མ་ལན་གཅིག་བསྲུངས་ན་སངས་རྒྱས་བྱམས་པའི་བསྟན་པ་
ལ་འབྲས་བུ་ཐོབ་པར་བཤད་དེ། བྱམས་པ་ལུང་བསྟན་པའི་མདོ་ལས། བཅུ་བཞི་དང་ནི་
བཅོ་ལྔ་དང༌། །དེ་བཞིན་ཟླ་གཅིག་ཚེས་བརྒྱད་དང༌། །ཆོ་འཕྲུལ་གྱི་ནི་ཟླ་བ་ལ། །ཡན་
ལག་བརྒྱད་ལེགས་མཉམ་གཞག་ཅིང༌། །བསྙེན་གནས་གསོ་སྦྱོང་བྱས་ན་ནི། །ང་ཡི་བསྟན་ལ་
ལྷགས་སོ་ཞེས། །དོན་འདི་རབ་ཏུ་གསུངས་བར་གྱུར། །ཅེས་གསུངས་ཞིང༌། །དེ་བས་
ཆེས་ལྷག་པ་སངས་རྒྱས་ཐོབ་པར་འགྱུར་ཏེ། བརྒྱ་བྱིན་གྱིས། ཟླ་བ་ཡར་གྱི་ཚེས་བརྒྱད་དང་། །
ཆོ་འཕྲུལ་གྱི་ནི་ཟླ་བ་ལ། །བསྙེན་གནས་ཡན་ལག་བརྒྱད་བསྲུངས་ན། །དེ་ནི་ང་དང་འདྲ་
བར་འགྱུར། །ཞེས་སྨྲས་པས། བཅོམ་ལྡན་འདས་ཀྱིས་བཀའ་སྩལ་པ། ཀོའུ་ཤི་ཀ་ཁྱོད་དེ་
སྐད་མ་ཟེར་ཅིག །ཟླ་བ་ཡར་གྱི་ཚེས་བརྒྱད་དང་། ཆོ་འཕྲུལ་གྱི་ནི་ཟླ་བ་ལ།
།བསྙེན་
གནས་ཡན་ལག་བརྒྱད་བསྲུངས་ན། །དེ་ནི་ང་དང་འདྲ་བར་འགྱུར། །ཞེས་གསུངས་སོ། །ཕན་
ཡོན་དེ་ལྟ་བུ་དང་ལྡན་པའི་བསྙེན་གནས་ལེན་པ་ལ། སྤྲོ་ན་སྐབས་འདིར་མཐུན་རྐྱེན་བཞིའི་བཤད་
པ་དགེ་བསྙེན་གྱི་སྐབས་ནས་འབྱུང་བ་ལྟར་ཅུང་ཟད་ཁ་སྤོ་ལ་བཤད། ཐོག་མར་བསམ་པ་འདི་བཞིན་
མཛོད། ཁམས་གསུམ་འཁོར་བ་གང་དུ་སྐྱེས་ཀྱང༌། དུག་སྦྲུལ་གྱི་ཚང་ངམ། མེ་འོབ་ཏུ་
ལྷུང་བའམ། བཙོན་དོང་དུ་ཆུད་པ་ལྟར། སྡུག་བསྔལ་གྱི་རང་བཞིན་ཅན། སྡུག་བསྔལ་གྱི་
ལོངས་སྤྱོད་ཅན། སྡུག་བསྔལ་གྱི་གནས་གཅིག་ནས་གཅིག་ཏུ་བརྒྱུད་པ་ཟོ་ཆུན་རྒྱུད་ལྟར་འཁོར་བ་
འདི་སྤངས་པའི་ཐར་པ་མི་གནས་པའི་མྱ་ངན་ལས་འདས་པ་རྫོགས་པའི་སངས་རྒྱས་ཀྱི་གོ་འཕང་
དེ་ཕ་མར་གྱུར་པའི་སེམས་ཅན་ཐམས་ཅད་ཀྱི་དོན་དུ་ཐོབ་པར་བྱ། དེ་ཡི་ཆེད་དུ་ཇི་སྲིད་འཚོ་
བའི་བར་དུ་དཀོན་མཆོག་གསུམ་ལ་སྐྱབས་སུ་སོང་སྟེ་ཟླ་བ་བྱུང་ངོ་ཅོག་གི་ཉ་སྟོང་ཚེས་བརྒྱད་ལ་
བསྙེན་གནས་ཡན་ལག་བརྒྱད་པ་བླངས་ལ་ཚུལ་བཞིན་དུ་བསྲུང་སྙམ་པས་འདི་ལ་ལད་མོ་མཛོད།
298

བཙུན་པ་དགོངས་སུ་གསོལ། བདག་མིང་འདི་ཞེས་བགྱི་བ་དུས་འདི་ནས་བཟུང་སྟེ་ཇི་སྲིད་
འཚོ་བའི་བར་དུ། རྐ་གཉིས་རྣམས་ཀྱི་མཆོག །སངས་རྒྱས་ལ་སྐྱབས་སུ་མཆིའོ། །འདོད་
ཆགས་དང་བྲལ་བ་རྣམས་ཀྱི་མཆོག །ཆོས་ལ་སྐྱབས་སུ་མཆིའོ། །ཚོགས་རྣམས་ཀྱི་མཆོག །དགེ་
འདུན་ལ་སྐྱབས་སུ་མཆིའོ། །བདག་ཇི་སྲིད་འཚོ་བའི་བར་དུ་ཟླ་བ་བྱུང་ངོ་ཅོག་གི་ཉ་དང་གནམ་
སྟོང་དང་ཚེས་བརྒྱད་ལ་བསྙེན་གནས་ཡན་ལག་བརྒྱད་པར་བཙུན་པས་བཟུང་དུ་གསོལ།
ཞེས་
ལན་གཉིས་བཟླ། གསུམ་པའི་བདག་བརྗོད་རྫོགས་པའི་ཡན་ལག་བརྒྱད་པ་ཞེས་པ་ངེད་ཀྱི་སྐད་
ཆེ་བ་ཞིག་བྱས་པ་དང་ཁྱེད་ལ་སྡོམ་པ་སྐྱེ།
ངེད་སློབ་དཔོན་དུ་འགྱུར་བས་དེ་ཡིད་ལ་ཞོག་ལ་
གསུམ་པའི་ལད་མོ་མཛོད། ཅེས་དང༌། གཞན་སྔར་བཞིན་ལ་སློབ་དཔོན་གྱིས་བཟུང་དུ་
NarN NAME
གསོལ་ཞེས་བརྗོད་ལ་ཐབས་ལེགས་བྱའོ། །དེས་ཁྱེད་ཀྱི་རྒྱུད་ལ་བསྙེན་གནས་ཀྱི་སྡོམ་པ་ཐོབ་
པ་ཡིན། ཐོབ་པས་མི་ཆོག་སྲུང་དགོས་སྲུང་ལུགས་དགྲ་བཅོམ་པ་རྣམས་ཀྱིས་སྤང་བྱ་བརྒྱད་པོ་
ཡིད་ཀྱིས་སྤངས༌ཏེ་ལུས་ངག་གིས་སླར་ལོག་པ་དེ་བཞིན་དུ་བདག་གིས་ཀྱང་ཉ་སྟོང་ཚེས་བརྒྱད་
ནམ་བྱུང་ལ་བསྙེན་གནས་ཀྱི་སྤང་བྱ་བརྒྱད་ཆར་གཏོགས་དང་བཅས་པ་ཡིད་ཀྱིས་སྤངས་ཏེ་ལུས་
ངག་གིས་སླར་ལྡོག་སྙམ་པའི་སྒོ་ནས་ལད་མོ་གྱིས། སློབ་དཔོན་དགོངས་སུ་གསོལ། ཇི་
ལྟར་འཕགས་པ་དགྲ་བཅོམ་པ་དེ་དག་གི་ཇི་སྲིད་འཚོ་བའི་བར་དུ་སྲོག་གཅོད་པ་སྤངས་ཏེ་སྲོག་
གཅོད་པ་ལས་སླར་ལོག་པ་དེ་བཞིན་དུ་བདག་མིང་འདི་ཞེས་བགྱི་བས་ཀྱང་དུས་འདི་ནས་བཟུང་
སྟེ་ཇི་སྲིད་འཚོ་བའི་བར་དུ་ཟླ་བ་བྱུང་ངོ་ཅོག་གི་ཉ་དང་། གནམ་སྟོང་དང་། ཚེས་བརྒྱད་ལ་
སྲོག་གཅོད་པ་སྤངས་ཏེ་སྲོག་གཅོད་པ་ལས་སླར་ལྡོག་པར་བགྱིའོ། །ཡན་ལག་དང་པོ་འདིས་
བདག་འཕགས་པ་དགྲ་བཅོམ་པ་དེ་དག་གི་བསླབ་པ་ལ་རྗེས་སུ་སློབ་བོ། །རྗེས་སུ་བསྒྲུབ་བོ། །
རྗེས་སུ་བགྱིད་དོ། །གཞན་ཡང་ཇི་ལྟར་འཕགས་པ་དགྲ་བཅོམ་པ་དེ་དག་གིས་ཇི་སྲིད་འཚོ་
བའི་བར་དུ་མ་བྱིན་པ་ལེན་པ་དང༌། མི་ཚངས་པར་སྤྱོད་པ་དང༌། རྫུན་དུ་སྨྲ་བ་དང་། འབྲུའི་
ཆང་དང༌། བཅོས་པའི་ཆང་མྱོས་པར་འགྱུར་བ་བག་མེད་པའི་གནས་དང་། གླུ་གར་དང་།
རོལ་མོའི་སྒྲ་དང་། ཕྲེང་བ་དང་། སྤོས་ཉུག་པ་དང༌། རྒྱན་དང་ཁ་དོག་འཆང་བ་དང༌།
ཁྲི་སྟན་མཐོན་པོ་དང་། ཁྲི་སྟན་ཆེན་པོ་དང་། དུས་མ་ཡིན་པའི་ཁ་ཟས་སྤངས་ཏེ། དུས་མ་
ཡིན་པའི་ཁ་ཟས་ལས་སླར་ལོག་པ་དེ་བཞིན་དུ་བདག་མིང་འདི་ཞེས་བགྱི་བས་ཀྱང་དུས་འདི་ནས་
299

བཟུང་སྟེ་ཇི་སྲིད་འཚོ་བའི་བར་དུ་ཟླ་བ་བྱུང་ངོ་ཅོག་གི་ཉ་དང་གནམ་སྟོང་དང་ཚེས་བརྒྱད་ལ་མ་
བྱིན་པ་ལེན་པ་དང་། མི་ཚངས་པར་སྤྱོད་པ་དང༌། རྫུན་དུ་སྨྲ་བ་དང་། འབྲུའི་ཆང་དང༌།
བཅོས་པའི་ཆང་མྱོས་པར་འགྱུར་བ་བག་མེད་པའི་གནས་དང་། གླུ་གར་དང་། ྋརོལ་མོའི་
སྒྲ་དང༌། ཕྲེང་བ་དང༌། སྤོས་ཉུག་པ་དང༌། རྒྱན་དང་ཁ་དོག་འཆང་བ་དང༌། ཁྲི་
སྟན་མཐོན་པོ་དང་། ཁྲི་སྟན་ཆེན་པོ་དང༌། དུས་མ་ཡིན་པའི་ཁ་ཟས་སྤངས་ཏེ་དུས་མ་ཡིན་
པའི་ཁ་ཟས་ལས་སླར་ལྡོག་པར་བགྱིའོ། །ཡན་ལག་བརྒྱད་པ་འདིས་བདག་འཕགས་པ་དགྲ་
བཅོམ་པ་དེ་དག་གི་བསླབ་པ་ལ་རྗེས་སུ་སློབ་བོ། །རྗེས་སུ་སྒྲུབ་བོ། །རྗེས་སུ་བགྱིད་དོ། །
ཅེས་དང་ཐབས་ལེགས་བྱའོ། །དེ་ལྟར་སྡོམ་པ་ཐོབ་ནས་སྐྱབས་འགྲོའི་བསླབ་བྱ་ལ་སོ་སོ་དང་
ཐུན་མོང་གི་བསླབ་བྱ་གཉིས་ལས། དང་པོ་ནི། དགག་པའི་བསླབ་བྱར། སངས་རྒྱས་
ལ་སྐྱབས་སུ་སོང་བས་ཕྱི་རོལ༌པའི༌ལྷ་དང༌། བོད་འདིར་མཐུ་རྩལ་ཆེ་བར་གྲགས་པའི་རྒྱལ་
བཙན་སོགས་ལ་སྐྱབས་སུ་མི་བཟུང་ཞིང༌། སྙིང་རྗེའི་བསམ་པས་གཏོར་མ་རེ་ཙམ་སྟེར་བ་མ་
གཏོགས་ཕྱག་མཆོད་བཀུར་སྟི་མི་བྱ། སྐུ་གཟུགས་སོགས་བཤིག༌པ༌དང༌འཚོང༌བ༌ལྟ༌ཅི། འགོམ་
ཡུག་ཙམ་ཡང་མི་བྱ། ཆོས་ལ་སྐྱབས་སུ་སོང་བས་སེམས་ཅན་ལ་གནོད་འཚེ་སྤོང༌། ཐེག་
པ་ཆེ་ཆུང་དང༌། ནང་གསེས་ཀྱི་གྲུབ་མཐའ་ལ་བཟང་ངན་དུ་མི་འཛིན། གླེགས་བམ་བཤིག་པ་
སོགས་ལྟ་ཅི། མ་གུས་པ་ཙམ་ཡང་མི་བྱ། ཆོས་སྨྲ་བ་སོགས་ལ་སྐུར་འདེབས་དང་ཕྲག་དོག་མི་
བྱ། ཉན་བཤད་སྒྲུབ་པ་སོགས་ཀྱི་བར་གཅོད་མི་བྱ།
དགེ་འདུན་ལ་སྐྱབས་སུ་སོང་བས་
གྲོགས་མུ་སྟེགས་ཅན་དང༌། བོད་འདིར་སྐྱེས་པའི་གང་ཟག་དཀོན་མཆོག་དང་ལས་འབྲས་ལ་
ཡིད་མི་ཆེས་པའི་ལོག་ལྟ་ཅན་དང་མི་འགྲོགས་ཤིང་བསྙེན་བཀུར་མི་བྱ། ཚུལ་ཁྲིམས་དང་ལྡན་པ་
ལྟ་ཅི་སྨོས་ཏེ་རབ་བྱུང༌གི་རྟགས་ཙམ་འཛིན་པ་ལའང༌། བརྙས་པ་དང་། ཁྱད་གསོད་དང་གནོད་
པར་འགྱུར་བ་མི་བྱ། བསྒྲུབ་པའི་བསླབ་བྱར་སངས་རྒྱས་ཀྱི་རྟེན་སྐུ་གཟུགས་དང༌། སཙྪ་
ཆག་དུམ་ཙམ་དང༌། ཐ་ན་བྱིས་པས་རྩེད་མོའི་ཕྱིར་འཇིམ་པ་དང༌། རྩིག་ངོས་ལ་སྐུ་གཟུགས་
དང་མཆོད་རྟེན་གྱི་རྣམ་པ་བྱས་པ་ཡན་ཆད་ལ་གུས་པར་བྱ། དགེ་བའི་རྩ་བ་ཐམས་ཅད་ཀྱང་
སངས་རྒྱས་དང་མི་འབྲལ་བའི་རྒྱུར་བསྔོ། ཆོས་ཀྱི་རྟེན་གླེགས་བམ་དང་གླེགས་བམ་གྱི་ཚལ་
བུ་ཡི་གེ་གཉིས་ལོང་པ་ཡན་དང༌། ཆོས་སྨྲ་བ་ལ་གུས་འདུད་དང་བཀུར་སྟི་བྱ་ཞིང༌། ཉན་


300

བཤད་སྒྲུབ་པ་སོགས་ལ་ཡི་རང་བསྒོམ། རང་གི་ཆོས་ཉན་ཅིང་དོན་ལ་སོ་སོར་རྟོག །གཞན་
ལ་སྟོན་ཅིང་དགེ་བ་མྱང་འདས་སུ་བསྔོ། དགེ་འདུན་གྱི་རྟེན་རབ་ཏུ་བྱུང་བ་འ ་རབ་ཏུ་བྱུང་བ་འཕགས་པ་དང་སོ་
སྐྱེ་དགེ་འདུན་དུ་ལོངས་པ་དང༌། གང་ཟག་ཏུ་གནས་པ་ཐམས་ཅད་ལ་གུས་འདུད་དང་བསྙེན་
བཀུར་བྱ། ཐ་ན་ཆོས་གོས་ཀྱི་ཚལ་བུ་ཙམ་དང༌། ཚུལ་ཁྲིམས་འཆལ་བའི་དགེ་སློང་ཡན་
ཆད་ལ་གུས་པར་བྱ། གཉིས་པ་ཐུན་མོང་གི་བསླབ་བྱ་ལ།
བཞི་ཚན་གཉིས་ཀྱི་དང་པོ་ནི།
སྐྱེས་བུ་དམ་པ་དགེ་བའི་བཤེས་གཉེན་ལ་བརྟེན་ཅིང་འགྲོགས་པ་དང༌། དམ་པའི་ཆོས་ཉན་པ་
དང། ཐོས་པའི་དོན་ཚུལ་བཞིན་དུ་ཡིད་ལ་བྱེད་པ་དང་། ཆོས་དང་ར